cyanic-selkie/wikianc huggingface dataset:
Куќа на ул. „Димче Кошарко“ бр. 42 (Струга)
'''Куќа на ул. „Димче Кошарко“ бр. 42''' ― староградска куќа во Струга, Македонија. Куќата е заведена како Културно наследство на Македонија.
Бихен
Бихен (Büchen) — општина во округот Војводство Лауенбург, во Шлезвиг-Холштајн, Германија. Се наоѓа на Каналот Елба-Либек, околу 13 километри североисточно од Лауенбург (Елба) и 45 километри источно од Хамбург.
413 Едбурга
Откриен од страна на германскиот астроном Макс Волф на 7 јануари 1896 година во Хајделберг.
Европско првенство во водени спортови 1934
4. Европско првенство во водени спортови се одржало во Магдебург, Германија од 12 до 19 август 1934 година.
Извршен совет на Собранието на Македонија од 1982
Извршниот совет на Народното Собрание на СР Македонија од 1982 е формиран на 28 април 1982 година. Ја врши својата функција до 28 април 1986 година, кога е избран нов состав на Извршниот совет.
Кеплер-61
Номенклатура и историја
по прифаќањето на научниот труд, екипата на Кеплер обезбедила дополнителни информации за системот „Кеплер-61“. Ѕвездата го добила името Кеплер-61, од причина што околу матичната ѕвезда се забележани вонсончеви планети. Сепак, ова е и името користено од јавноста за ѕвездата и планетарниот систем.
Ѕвездени одлики
Кеплер-61 е портокалово џуџе со приближно 63% од масат и 62% од полупречникот на Сонцето. Нејзината температура изнесува 4.017 K и е со старост од 1 милијарда години. За споредба, the Сонцето е со старост од 4,6 милијарди години, и има температура од 5.778 K.
Ѕвездата е малку побогата со метали за разика од Сонцето, со металичност ([Fe/H]) од околу 0.03, или околу 107% од количеството железо и потешки метали во Сонцето. Сјајностае нормална за ѕвезда како Кеплер-61, со сјајност од 8% од онаа на Сонцето.
Лулзим Алиу
Биографија
На истиот факултет во 2011 ќе ја одбрани докторската дисертација на тема: Kategoritë gramatikore të foljes në romanet e Ismail Kadaresë të përkthyera nga shqipja në maqedonishte [Граматичките категории на глаголот во романите на Исмаил Кадаре преведени од албански на македонски јазик], со која го добива звањето доктор по филолошки науки.
Тампере
Историја
Подрачјето на Тампере било населено во време на доцната праисторија. Ја основал кралот Густав III од Шведска во 1775 година како трговско место околу реката Тамеркоски. Во тоа време градот бил мал. Меѓутоа во 19 век, кога градот припаѓал на Руското царство израснал во голем трговски и стопански центар. Во втората половина на 19 век, градот ја претставувал пола финска индустрија. Индустриското значење на градот, посебно на полето на текстилната индустрија, во XIX и XX век му го даваат името „Манчестер на северот“.
Стравопочит
Дефиниции
Тешко е да се дефинира стравопочит, а значењето на зборот се менува со текот на времето. Поврзани концепти се чудо, восхит, воздигнување и возвишено. Во Стравопочит: задоволствата и опасностите од нашата единаесетта емоција, невропсихологот и гуру по позитивна психологија Пол Пирсал претставува феноменолошка студија за стравопочит. Тој ја дефинира стравопочитта како „огромно и збунувачко чувство на поврзаност со зачудувачки универзум кој обично е далеку подалеку од тесниот опсег на нашата свест“. Пирсал гледа стравопочит како 11-та емоција, надвор од оние што сега се научно прифатени (т.е. љубов, страв, тага, срам, љубопитност, гордост, уживање, очај, вина и гнев ).“ Повеќето дефиниции дозволуваат стравопочитта да биде позитивно или негативно искуство, но кога ќе се побара да се опишат настани што предизвикуваат стравопочит, повеќето луѓе наведуваат само позитивни искуства.
Лулзим Алиу
Кариера
Во 2020 година е избран во Редовен професор на Универзитетот „Св. Кирил и Методиј“ - Скопје, Педагошки факултет „Св. Климент Охридски“ во Скопје, по предметите: Методика на наставата по албански јазик, Литература за деца, Компаративна/креативна книжевност, Литературна работилница, за студентите од одделенска и предучилишна настава на албански наставен јазик.
NGC 6577
Податоци од набљудување
Според морфолошката класификација на галаксиите, NGC 6577 е од видот E1. Видливиот сјај со голо око изнесува 12,6 m, а оној во рамките на интервалот од минималната до максималната честота 13,7 m, додека површинскиот сјај изнесува 13,3 m/лм2. NGC 6577 има привидни димензии од 1,5' х 1,3'.
Стефано Еранио
Тренирање
Еранио бил дел од младинскиот тренерски штаб на Милан од 2005 година, а моментално е на чело на младинскиот тим на Џованисими национали (до 15 години).
Коњух
Географија и местоположба
Селото има разбиен тип. Главниот дел на селото е во Горно и Долно Маало, каде се наоѓа селското училиште и најголемиот број на домаќинства. Доста помали и издвоени се маалата Ресавско, Црноруковско и Кашла.
Град Коњух
Населбата на Градиште во минатото сигурно била значајна, бидејќи се наоѓала на раскрсница на патишта и на премин преку Крива Река. Подоцна, овие патишта изгубиле важност и мештаните се иселиле. Народната традиција наведува дека се иселиле во Солун, каде имале посебно Коњушко Маало.
415 Палатија
Радиометриските податоци од 10микрометарската опсерваторија Кит Пик во 1975 година дале вредност од 93 км за пречникот на астероидот. Има многу ниско радиометричко албедо од 0.026 додека пак спектарот покажува дека станува збор за астероид богат со метали.
Бистрица (Петровац)
Наводи
44.33611°N, 21.50417°W
Запад-Риген
Запад-Риген (West-Rügen) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Замтенс.
Црква „Св. Петар“ - Кајмакчалан
Архитектура
Подот е направен од бетон, а во средината се наоѓа крст направен од топовски гранати. На мала масичка стои книга за впечатоци во која се потпишуваат сите посетители.
Воена болница
Само на 2 километри оддалеченост од врвот била изградена Воена болница во која биле лекувани ранетите војници на фронтот. Од оваа некогашна болница сега се останати само урнатини.
Универзитетски спортски центар
Активности
Од 2007 до 2012 година, екипата настапува со променет состав на студенти од речиси сите факултети во состав на УГД. Дел од студентите се членови на УКК „Гоце Делчев“, професионална екипа во кошарка која се натпреварува во системот на натпревари од втората државната лига на РМ.
2012 година, Осмо светско универзитетско првенство во карате.
NGC 189
Објектот бил предмет и на други истражувања, па освен како NGC 189 се споменува и како OCL 309.
Список на државни водачи во 1848 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Владимир Ќоровиќ
Биографија
Во книгата Скриениот свет на Владимир Ќоровиќ, авторот Боривој Маринковиќ на 1063 страници ја претставил својата студија за целиот научен, литературен и уредувачки корпус В.Ќоровиќ, СПКД Просвета, (Билеќа-Гачко, 2006).
Гудов
Гудов (Gudow) — општина во округот Војводство Лауенбург, во Шлезвиг-Холштајн, Германија.
Химна на Иран
Историја
Истовремено, оваа химна не е признаена од голем број ирански опозициски групи и заедници од дијаспората, кои продолжуваат да ја користат „Еј Иран“ наместо тоа.
Запис со променлива каматна стапка
Одлики
P + A = [0,25(Lq + QM)] / [1 + (L + DM) D / 360] + {1 / [1 + (L + DM) D/ 360]} {Σ(t= 1...N) [0,25 (Le + QM) / [1 + (Le + DM) / 4]t = 100 / [1 + (Le + DM) / 4]N}
Гробишта (Кованец)
На околу 300 м источно од селото, во нивата на С. Тасевски и во соседните ниви се среќаваат фрагменти од керамички садови, тегули, имбрекси и градежен материјал. Има и големи количества згура, што упатува на рударски активности, а по површината се гледаат и големи камени плочи од гробни конструкции од типот циста.
Алкохолен пијалак
Потрошувачка на алкохол
Во 2012 година, вкупната светска потрошувачка на рум изнесувала 1,47 милијарди литри, од кои, речиси нешто повеќе од 400 милиони отпаѓале на индискиот пазар, а потоа следувале пазарите на САД (200 милиони литри), Филипини, Куба, Германија, Шпанија итн. Мерено според потрошувачката по глава на жител, на првото место биле Кубанците, со испиени 4,9 литри по човек, а следувале Доминиканците (3,3 литри), Филипинците (1,4 литри), Канаѓаните (0,9 литри), Шпанците (0.7 литри) итн.
По вискито, во 2012 година, следувала потрошувачката на џин (0,44 милијарди литри), при што, најголеми пазарина џин биле: Филипини, САД, Шпанија, Британија, Индија, Холандија, Германија, Канада, Словачка и Уганда. Според потрошувачката по жител, на првото место биле Филипинците (1,4 литри), следени од Словаците (1,2 литри), Холанѓаните (0,8 литри) и Шпанците (0,6 литри).
Крилатица
Крилатица — село во Општина Кратово, во околината на градот Кратово.
Население
Според пописот на населението на Македонија од 2002 година, селото има 141 жител, сите Македонци.
Воздухоплов
Ракетите иако исто така летаат во атмосферата, повеќето од нив не се летала во опишаната смисла, со оглед дека не ја користат поткревната сила на воздухот. Сепак некои ракети, како ракетопланите и крстаречките ракети, влегуваат во дефиницијата за воздухоплов, бидејќи при летањето ја користат поткревната сила на воздухот и дејството на ракетен моторракетните мотори. Друг посебен вид воздухоплови се семирските совалки, наменети да лет во орбитата, но со можност за приземјување.
Историја
Историјата на воздухопловството се протега наназад повеќе од две илјади години, од најраните обиди со змеј преку едрилици до надзвучни авиони. Првата форма на летала се змејовите, околу 200-300 години п.н.е.
Во 1670 година, Франческо де Лана-Терзи публикува труд, кој предлага технологија за летање на уред полесен од воздухот со користење на сфери, во кои се создава вакуум, кој во целина треба да е полесен од воздухот и да го подигне уредот. Меѓутоа, тој не го зема предвид фактот дека тие сфери ќе бидат уништени од притисокот на воздухот.
Воздухоплови потешки од воздухот
Во оваа група спаѓаат сите воздухоплови чија тежина е поголема од тежината на истиснатиот воздух и летаат на основа на постоење на аеродинамична носечка сила на узгон која се спротивставува на делувањето на сопствената тежина на леталото. Воздухопловите потешки од воздухот остваруваат узгон така што дел од воздухопловот со посебен облик, крило, се движи низ воздухот со што произведува аеродинамичка сила, чија една компонента е насочена во вис.
Шпеле
Соседни општини
Соседни општини на југоисток е градот Херстел, на југ е градот Рајне (обата во округот Штајнфурт), на запад се општините Залцберген и Емсбирен, на север е општината Лине и на исток е општината Шапен (сите во округот Емсланд).
Mezmerize
Mezmerize е четвртиот студиски албум на System of a Down, и првиот дел од нивниот двоен албум Mezmerize/Hypnotize. Албумот содржи 11 песни.
Зајко, бегај
Осврт кон делото
„Зајко, бегај“ е вториот роман на Апдајк и првиот роман од серијалот за Хари „Зајко“ Ангстрем, кој се состои од четири романи и една новела. Заедничкото издание на сите четири дела се појавило во 1995 година со наслов „Зајко Ангстрем: Тетралогија“ (Rabbit Angstrom: A Tetralogy), а во неговиот предговор Апдајк го нарекува серијалот „мега-роман“. Романот „Зајко, бегај“ му донел голема слава на Апдајк, ставајќи го во редот на најзначајните американски писатели. Весникот „Њујорк тајмс“ го оценил романот со следниве зборови: „Брилијантен и потресен роман... Со Апдајковото сочувство и кристално јасната проза, маките на Зајко стануваат и наши сопствени.“
Голем Поповац
Опис
Земјоделска селска населба од збиен тип, на (188 метри) рид - крак на Сопотската греда и на страните на Васички поток, 12 километри северозападно од Петровац на Млави. Површината на атарата е 1.541 Велики Поповац ха. Во селото во околината има повеќе извори (Точурак, Бучура, Жедна вода, Трахил, Чајник, Бкурани, Стублове, Бабина глава, Бакаличина чешма, Васиќски, Милошевачки и Влашки кладенац, Точак, Чукаре и др.), последниот од кој според традицијата лечи очни болести.
Црква „Св. Петар и Павле“ - Варош
Архитектура
Црквата е градена со скромни димензии и има облик на еднокорабна градба со нагласена височина. Апсидата е полукружна однадвор и оди до висината на корнизот од самата црква. По својата архитектурна концепција и изразеност, има тежнеење на поголема полихромираност на фасадите.
Во поглед на уметнички квалитет, фреските заостануваат зад изведбите кои може да се видат во прочуените споменици од 14 век. Според методот на композиција, цртежите и боењето, фрескоживописот може да се каже дека потекнува од XIV век.
Шехзаде Мустафа (син на Сулејман I)
Погубување
Така, во текот на Иранскиот поход, армијата на Сулејман заминала во градот Ерегли. Додека тој бил во Ерегли, Рустем-паша му понудил на Мустафа да се приклучи кон армијата на неговиот татко. Претходно пак, Рустем го предупредил султанот дека Мустафа се подготвувал да дојде во Ерегли и да го убие.
Семејство
Мустафа имал две ќерки:
Лангенлестен
Лангенлестен (Langenlehsten) — општина во округот Војводство Лауенбург, во Шлезвиг-Холштајн, Германија.
NGC 190
Објектот бил предмет и на други истражувања, па освен како NGC 190 се споменува и како UGC 397, MCG 1-2-41, CGCG 409-51, DRCG 2-62, 3ZW 10, HCG 5A.
Голем орел кликач
Статус
Големиот орел кликач е класифициран во категоријата ранлив, зашто популацијата му е помалку од 4.000 двојки. Основна закана за видот е унижтување на неговата животна средина, како и човековото вознемирување за време на сезоната на парење.
Алтефер
Општината се наоѓа на спротивната страна на протокот Штрелазунд, наспроти ханзеатскиот град Штралзунд со кого е поврзан преку Ригенскиот мост, кој го поврзува островот Риген со копното.
Кеплер-68
Високоразделните набљудувања на Кеплер-68 изведени со инструментот Астралукс на 2,.2m телекоп при опсерваторијата Калар Алто забележале широк кандидат придружник приближно на растојание од 11 лачни секунди. Споредувајќи ги овие набљудувања со оние на 2MASS се покажало дека сопственото движење е соодветно за тело гравитационо сврзано со системот Кеплер-68, но потребни се дополнителни набљудувања за да се потврди овој заклучок.
Фестивал на театар и краток филм „Култра“
Активности
Во второто издание на фестивалот се одржаа три театарски претстави, „Човекот“, пантомимичарска претстава во изведба на Трајче Ѓорѓиев, претставата „Стаклена менажерија“ како и претставата „Аморика“ во изведба на студенти од ФДУ од Скопје. Околу 30 кратки филмови ја исполнија програмата пред секоја од претставите, а во рамки на off-програмата се најде музички настап на проектот N.G.O. од Скопје. Во периодов е во тек повикот за учество во третото издание на Култра чија програма ќе биде утврдена кон крајот на месец март 2013.
Чешмата (Кованец)
На 400 м источно од селото, во нивата на Л. и Ј. Деловски се среќаваат фрагменти од керамички садови, питоси и грамади од градежен материјал.
ФАТФ
Организација и активности
ФАТФ брои 35 членки и две регионални организации, и тоа: Аргентина, Австралија, Австрија, Белгија, Бразил, Канада, Кина, Данска, Финска, Франција, Германија, Грција, Хонгконг, Исланд, Индија, Ирска, Италија, Јапонија, Јужна Кореја, Луксембург, Малезија, Мексико, Холандија, Нов Зеланд, Норвешка, Португалија, Русија, Сингапур, Јужна Африка, Шпанија, Шведска, Швајцарија, Турција, Обединетото Кралство, САД, Европска Комисија и Совет за соработка на Арапските Држави во Заливот (Саудиска Арабија, Кувајт, Бахреин, Оман, Катар и Обединетите Арапски Емирати).
Заган-паша
Личност и изглед
За Заган се вели дека бил висок и интелигентен. Бил наречен најсвиреп отомански капетан во тоа време и дека бил непријател на христијаните. Бил апсолутно верен на Мехмед II, дури и кога бил само принц, знаејќи дека неговиот напредок зависи од успехот на принцот. Заган бил војник кој верувал дека Отоманското Царство мора секогаш да се шири со цел да ги држи непријателите на страна. Бил познат за неговите воинствени способности и одиграл важна улога во падот на Цариград во 1453 година.
NGC 190A
Други поделби
Проучување на NGC 190A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2325. Во рамките на атласот на длабокото небо, Уранометрија 2000.00, објектот припаѓа на групата означена со бројот 171; додека во Каталогот на основни ѕвезди (GSC) е групиран под бројот 16. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 915.
Мишко Божиновски
Мишко Божиновски — македонски партизан, економист и историчар.
NGC 6580
Откривање
Објектот е откриен на 7 август 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Други поделби
Проучување на NGC 6580 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61566. Во рамките на атласот на длабокото небо, Уранометрија 2000.00, објектот припаѓа на групата означена со бројот 159; додека во Каталогот на основни ѕвезди (GSC) е групиран под бројот 1579. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1089.
Лебау-Цитау
Лебау-Цитау (Löbau-Zittau, Lubij-Žitawa) — поранешен округ во источниот дел на сојузната покраина Саксонија, во Германија. Соседни окрузи му биле окрузите Бауцен на северозапад и Долношлеска Горна Лужица на север. На исток се граничел со Полска, а на југ со Чешка.
Натприродно (Тв серија)
Натприродно (Тв серија)
Натприродно ( Supernatural) е американска телевизиска драма/хорор серија, која ги обработува животите на браќата Сем (лик игран од страна на глумецот Jared Padalecki) и Дин Винчестер (Jensen Ackles) кои се фрлаат во потера по демони и други паранормални суштества. Серијата се снима во Ванкувер, Канада, а својата премиера ја доживеа на 13 септември 2005 на The WB. Година подоцна, официјално стана дел од програмата на The CW.
Број на епизоди
6 Сезона - 22 епизоди
Верувам (Вивалди)
RV 591
Вториот став е кратка хорска епизода во stile antico, позајмувајќи го тематскиот материјал од Magnificat.
Медитација
Терминот медитација се однесува на широк спектар на практики (како и терминот спорт) кој вклучува техники со цел да се промовира релаксација, да се изгради внатрешна енергија или сила на животот и да се развијат сочувството, љубовта, трпението, великодушноста и простувањето.
Битка во Арачиново
Извлекување на терористите од Арачиново под покровителство на НАТО
Иако силите на НАТО веднаш влегле во селото, сепак не го испочитувале договорот да отпочнат со извлекување во насока на Куманово во 16 часот. Сепак дошло до извесни изменувања во договрениот план, па така во 17:30 часот 4 приватни автобуси од Тетово, 4 џипови и 1 камион тргнале од Арачиново и ја истовариле првата група на терористи во Никуштак. Меѓутоа 7 автобуси на НАТО со борбено обезбедување на од 5 хамери, 5 болнички хамери и 2 камиона никако не тргнувале од Арачиново чекајќи да падне ноќта за да не се види кого ќе изнесат и каде ќе го однесат, знаејќи дека инсталираната техника во хотелот „Белви“ не може добро да снима ноќно време.
По давањето на одобрение од страна на генерал Панде Петровски на генералот Мирослав Стојановски за стапување во контакт со американскиот полковник Роберт Линч, во текот на ноќта 25 јуни/26 јуни 2001 со помош на 6. одред на специјалната единица „Волци“, од Арачиново кон хотелот „Белви“ по селски земјени патишта биле извлечени силите на НАТО од Арачиново. Утрото на 26 јуни 2001 американскиот амбасадор и полковникот Р. Линч, воениот аташе, изразлие голема благодарност за помошта од страна на АРМ за извлекувањето од Арачиново.
Присуство на странски лица во редовите на терористите и помош од НАТО
Покрај ангажирањето на НАТО во извлекуваењето на терористие од Арачиново, забележано е присуство на нивни припадници и за време на самите борбени дејствија. Во првиот ден од битката на 21 јуни биле ранети 2 странски државјани во непосредна близина на Арачиново, при што началникот на ГШ на АРМ Панде Петровски бил известен од страна на полковникот Милисав Таштановски дека тоа биле 2 Американци, по што полковникот Таштановски добил наредба да ги испита и да им ги земе документите, а потоа да ги предаде на воениот аташе на САД полковник Роберт Линч, бидејќи генерал Панде Петровски сметал дека тие сакале од непосредна близина да ја набљудуват акцијата како што било случај и со операциите во Куманово. Потоа, на 24 јуни 2001 година, тогашниот генерален секретар на НАТО, Џорџ Робертсон, прифаќајќи ја идејата за извлекување на терористите од Арачиново со посредство на НАТО, на претседателот Борис Трајковски му кажал дека во Арачиново се наоѓале 30 нивни луѓе за што ветил дека ќе даде и список по запирањето на акцијата и нивното извлекување. Последен случај на вмешување на НАТО за време на овие настани, било фаќањето на радар на 6 авиони ловци-бомбардери кои имале курс од Италија преку Албанија кон Македонија за што бил известен началникот на ГШ на АРМ Панде Петровски од страна на бригадниот генерал и командант на военото воздухопловство и противвоздуѓната одбрана Ѕвонко Стојановски. По ова генерал Панде Петровски издал наредба за следење на авионите и подготовка за пребазирање на хеликоптерите на резервен аеродром во с. Лозово. Генерал Панде Петровски сметал дека ова било знак дека НАТО биле спремни да употребат сила врз Македонија доколку се продолжи со дејствата.
Куклица
Историја
Месното население кажува дека на секои 5 до 6 години, и во Горно и во Долно маало, двата локалитета што се поделени со еден рид, никнува по една нова фигура. "Највпечатливи се невестата и младоженецот, кои се придружени од деверот и деверицата. Тие се најголеми и се гледаат еден со друг в очи", кажуваат селаните.
Население
Според статистиката на Васил К’нчов („Македонија, Етнографија и статистика“) од 1900 година, во Куклица живееле 480 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Куклица имало 384 Македонци под врховенството на Бугарската егзархија.
Фран Крсто Франкопан
Живот и дело
Потекнува од познато хрватско аристократско семејство, во кое покрај витештвото се негувала и книжевноста по традиција. Најталентиран книжевник од тоа семејство е секако Фран.
Се воспитувал кај језуитите во Грац и патувајќи по Италија. На тоа патување напишал песна на латински која била преведена на италијански јазик. Во Италија се жени на 15 годишна возраст со девојка од познато аристократско семејство, Барберини. Во Италија се запознал и со тогашната италијанска книжевност и ја засакал пасторалната и анакреонската поезија пишувана во маринистички стил.
За поезијата
Поетот сакал да пее во духот на италијанската маринистичка поезија, но свесен е дека нема сила за тој поетски израз, и тоа го кажува во воведот на збирката. Покрај тоа, во воведот кажува и како настанале неговите песни во затворската атмосфера. Од скромност се нарекува детелина, и така го потпишува воведот.
Куклица
Иселеништво
Од Куклица иселеништво има во голема мера. Во Марино кај Скопје има иселено 20 семејства. Родот Шутинци се иселени во Шопско Рударе.
Џек Спароу
Создавање на ликот
На чудни плими бил прво најавен на 28 септември 2008 година за време на еден настан на Дизни во театарот Кодак. Гор Вербински не се врати за да го режира четвртото продолжение и беше заменет со Роб Маршал. Филмот користи делови од новелата со исто име на Тим Пауерс, особено деловите за Црнобрадестиот и Фонтаната на младоста, но филмот не е директна адаптација на новелата.
Џони Деп
На првото читање на сценариото, Деп ги изненадил глумците и тимот глумејќи го ликот на чуден начин. Откако ги истражувал пиратите од XVIII век, Деп ги споредил со денешните рок ѕвезди и решил неговата изведба да ја заснова на Кит Ричардс. Ричардс подоцна ќе има две кратки појавувања како таткото на Џек, капетан Тиг, во На крајот на светот и На чудни плими. Вербински и Брукхајмер имале доверба во Џеп, делмуно бидејчи Орландо Блум ќе го глуми традиционалниот Ерол Флин – тип на карактер. Деп исто така ја импровизирал последната реченица, „Сега, донеси ми го тој хоризонт“, која е омилената реченица на сценаристите. Извршните директори на Дизни на почетокот биле збунети од изведбата на Деп, прашувајќи го дали ликот бил пијан или хомосексуалец. Мајкл Ајснер додека ги гледал првите снимени сцени изјавил: „Тој го уништува филмот!“ Деп одговорил на тоа: „Гледај, ова се изборите кои ги направив. Ти знаеш како работам. Или верувај ми или исфрли ме.“ Многу вработени во филмската индустрија изразиле сомнеж за изборот на улогата да биде доделен на Џони Деп, бидејќи тој е невообичаен глумец кој не е познат по работата во традиционалниот систем на студиото.
Шминка и костуми
За време на трилогијата, Спароу е подложен на физички трансформации. Во Проклетството на Црниот Бисер, Спароу се проколнува самиот за да може да се бори против немртвиот Барбоса. Како и сите глумци кои се дел од посадата на Црниот Бисер, Деп морал да снима сцени во костум како референца за аниматорите, а неговите сцени како скелет биле снимани без него. Деп ја репризирал сцената повторно на сцена со компјутерски движења. Во На крајот од светот, Спароу халуцинира верзија од себе како член на посадата на Дејви Џонс, прилепен за ѕид и покриен со школки. Режисерот Гор Вербински надгледувал дизајнот да го задржи карактеристичниот изглед на Спароу и ги одбил првичните дизајни кои го прикажувале како да е стар повеќе од 100 години.
Карактеризација
И покрај неговото херојство, Спароу е пират и морално двосмислен лик. Кога се согласува да му даде 100 души на Дејви Џонс, вклучувајќи го и Вил, во замена за својата слобода, Џонс го прашува Спароу дали тој може “да осудиш невин човек – пријател – на доживотна служба во твое име додека ти скиташ слободно?“ По двоумењето, Спароу весело одговара: “Да! Ми одговара!“ Тој безгрижно запаѓа во долгови со Ана Марија, Дејви Џонс и другите пиратски лордови. Сао Фенг, пиратски лорд од Сингапур, е особено полн со омраза кон него. Во еден кукавички момент, Спароу ја напушта својата посада за време на нападот на Кракенот, но скриената верност и моралност го принудуваат да се врати и да ги спаси. Спароу тврди дека е човек од збор и е зачуден што луѓето се сомневаат во неговата искреност; исто така нема убиство во неговото криминално досие.
Влијание врз поп-културата
Кога Пиратите од Карибите: Ковчегот на мртовецот заработи повеќе од 1 милијарда долари, Ијан Нејтан тоа го препиша на популарноста на Спароу: „Франшизата Пиратите..., требаше само да се појави. Имаше силен опстанок од дрските восхитувања на премиерата, нешто што го немаме почувствувано уште од деновите на Војните на клоновите.“ Филмското списание Empire ја прогласи изведбата на Џони Деп за 74-тото „нешто што ни го сврте светот“ во 2006 година кога прославуваа 200 издадени броја а подоцна го прогласија за осмиот најголем филмски лик на сите времиња. Истражувањето врз повеќе од 3000 луѓе покажа дека Џек Спароу е најпопуларниот костум за Ноќта на вештерките во 2006 година, а анкета од 2007 година од (IMDb) покажа дека Спароу е вториот најпопуларен херој од играните филмови, по Индијана Џонс. Во анкетата на компанијата Pearl & Dean од 2007 година, Џек Спароу беше наведен како најпопуларната изведба на Деп.
Нојенкирхен
Нојенкирхен може да се однесува на следниве општини во Германија:
Хосе Ечегарај
Творештво
Во тек на три десетлетија Ечегарај-и-Еисагире се наоѓал меѓу најпопуларните драмски писатели на Шпанија. Ја развил театарската традиција од епохата на златниот век на шпанската драма, особено на Педро Калдерсон де ла Барка.
Негови најпознати дела се: -{El gran Galeoto, O locura o santidad}-, (1877), -{Mariana}- (1892), -{El estigma}- (1895), -{The Calum}- (-{La duda}-, 1898) и -{El loco Dios}- (1900).
Гросшенау (Саксонија)
Во близина на градот се наоѓа историска бања, која обновена и денес работи. Опремена е со затворен базен, сауна, кампови и апартмани. Градот е почетна точка за планинарите и велосипедистите, кои се желни за открување на обете страни на чешко-германската погранична област. Врвот Лауше (793 м) се наоѓа во општината Валтерсдорф и се забележува дека е највисок врв на Лужичките Планини.
Белоруски јазик
Според пописот во Белорусија од 1999 година, белорускиот јазик е „јазик кој се зборува дома“ од околу 3.686.000 белоруски граѓани или 36.7% од вкупното население. Според истиот попис, 85.6% или 6.984.0000 од Белорусите се изјасниле дека белорускиот им е мајчин јазик. Според други извори, 6.715.000 луѓе во Белорусија и 9.081.102 во остатокот од светот зборуваат белоруски. Според истражување извршено од белоруската влада во 2009 година, 72% од Белорусите зборуваат руски по дома, додека белорускиот се зборува од само 11.9%. Според истото истражување, 29.4% од Белорусите можат да пишуваат, читаат и зборуваат белоруски, додека остатокот можат само на читаат и зборуваат белоруски.
Стандардизирана граматика
За време на XIX и XX век, не постоела стандардизирана белоруска граматика. Различните белоруски автори пишувале на стандард за кој тие мислеле дека е соодветен. Така, кај авторите, односно писателите, се увидуваат одликите на дијалектите на кои пишувале. Оваа состојба е слична со состојбата на македонскиот јазик во 19 век. Првите научни принципи за воведување и воспоставивање стандардна белоруска граматика биле воспоставени од јазичарот Јефим Карски.
Голем интерес за овој процес се пројавил меѓу белоруската заедница. Така, познатиот белоруски поет Јанка Купала му испратил писмо на Тарашкиевич со кое го посоветувал „да побрза со неговата многу потребна работа“. Тарашкиевич работел на подготвувањето на граматиката за време на периодот 1912 до 1917 година. Академците Алексеј Шахматов и Јефим Карски му помогнале на Тарашкиевич при подготовките и изработката. Тарашкиевич завршил со граматиката во есента 1917 година.
Дијалекти
Западните палиски дијалекти лингвистички се поразлични од останатите белоруски дијалекти и се поблиски со украинскиот јазик од повеќе аспекти. Овие дијалекти се одделуваат од останатите со замислената дијалектолошка граница Пружани-Ивацевичи-Телехани-Лунинјец-Столин.
Ива Дамјановски
Награди и достигнувања
Учествувала на голем број поетски читања во и надвор од државата, меѓу кои и „Астални Проекции“ и нејзината поезија е застапена во монографијата посветена на поетската манифестација (2019, Бегемот), како и голем број други поетски читања во Скопје. Нејзината наградена книга „Двоумење“ добила две претставувања во Осиек и Нашице во рамки на манифестациите „Денови на македонската култура“ и одбележувањето на 160 години од зборникот на Миладиновци. Нејзината поезија е преведувана на српски, грчки, хрватски, словенечки, англиски, албански, шпански, италијански, бенгалски и романски јазик.
Конак на кнегињата Љубица
Архитектура
Оваа зграда ги содржи сите одлики на градските куќи во српско-балкански стил. Приземјето и катот имаат централна сала околу која се распоредени други простории, што е традиционално ориентален просторен концепт произлезен од некогашните затворени внатрешни дворови. На двата ката има диванхана, своевидна денешна дневна соба, а воедно и сала за прием. Диванханата на приземјето е одвоена од останатиот простор со два скалила, а се граничи со дрвени столбови со парапети меѓу нив. Веднаш до неа, широки скали водат до градината, а тој влез во куќата е поширок од оној кон улицата.
Развој на конаците
За време на првото владеење на кнезот Милош, главната државна каса се наоѓала во конакот на кнегињата Љубица. До враќањето на кнезот Михаило во Србија во 1840 година, кнежевството гувернерство одржувало седници во Конакот, а кнезот Михаило живеел во конакот до 1842 година.
Дојче банк
Периодот на Вајмарската Република, 1919-1932
По Првата светска војна, банката загубила поголем дел од своите средства, но одиграла значајна улога во основањето на филмската продуциска компанија „UFA“ и во спојувањето на „Дајмлер“ и „Бенц“. Подоцна, во 1929 година, банката се споила со неколку други локални банки формирајќи ја фримата „Дојче банк и дисконтно друштво”, најголемото спојување во дотогашната историја на германското банкарство. Сепак, во 1937 година, банката повторно го вратила старото име - „Дојче банк“. За време на Големата депресија, недостигот на ликвидност ја парализирал банката, која се соочувала со неможност за наплата на кредитите од своите должници.
Глобална банка, 1989-
Како последица на загубите предизвикани по Глобалната финансиска и економска криза, во средината на 2016 година Дојче банк престанала да биде дел од најголемите пет банки во светот, заземајќи го шестото место. Притоа, според самата банка, намалувањето на обемот на работењето било дел од нејзината стратегија. Сепак, наспроти падот, Дојче банк и понатаму била најголемата светска банка надвор од САД. Исто така, како последица на скандалите во кои била вклучена банката, во текот на 2016 година, вредноста на акциите паднала за половина, а во првата половина од 2016 година нето-добивката на банката изнесувала само 14 милиони евра. Оттука, во септември 2016 година, акциите на „Дојче банк“ паднале на најниското ниво од 1992 година.
Корпоративно управување и менаџмент
Надзорниот одбор врши надзор и го советува Управниот одбор во управувањето на Дојче банк. Големите одлуки кои влијаат на банката бараат претходно одбрување од Надзорниот одбор. Исто така, Надзорниот одбор ги именува членовите на Управниот одбор. Надзорниот одбор ја надгледува ефикасноста на работата набанката на редовна основа. Во продолжение, Надзорниот одбор ги назначува следниве седум постојани комисии:
ATC код N
ATC кодот N Нервен систем е дел од Анатомско Терапевтско Хемиски Систем на Класификација, систем од азбучнобројчени кодови развиен од СЗО за класификација на лековите и други медицински производи.
Огист Шарлоа
Кон 1891 г. Макс Волф ја вовел астрофотографијата како метод на забележување на астероиди, и со тоа драстично ја забрзал стапката на нивното откривање. Со ова, Волф и Шарлоа независно откриле многу повеќе астероиди отколку што би било можно со просто набљудување преку телескоп.
Куново (Кратовско)
Географија и местоположба
Селото се наоѓа во источниот дел на територијата на Општина Кратово, чиј атар се допира со подрачјето на Општина Пробиштип. Од градот Кратово селото е оддалечено седум километри. Селото е планинско, сместено на надморска височина од 1.300 метри.
Население
Според статистиката на Васил К’нчов („Македонија. Етнографија и статистика“) од 1900 година Куново има 90 жители, сите Македонци христијани.
Според пописот од 2002 година, во селото Куново живееле 3 жители, сите Македонци.
NGC 191
NGC 191 — спирална галаксија во соѕвездието Кит, заведена во Новиот општ каталог на длабоконебесни тела.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 38 м 59,2 с, а неговата деклинација, односно висината на лакот на тој агол, - 9° 0' 10". Положбениот агол на објектот е во износ од 128°.
Трансмасти
Трансмасти
Трансмасните киселини го зголемуваат нивото на „лошиот“ холестерол, а го намалуваат „добриот“ холестерол.
Бени Гудман
Кариера
Заедно со Флитвуд Хендерсон основаат бенд во кој Хендерсон ги пишувал аранжманите. Во бендот по првпат заедно настапувале и бели и црни музичари што во тоа време било незамисливо. Со Формирање на овој бенд се јавуваа свинг, нов правец во американската музика.
Концерт во Карнеги хол
Во 1950 година биле продадени повеќе од милиони примероци плочи си снимки од овој концерта.
Интересно
Една од првите плочи од концертот во Карнеги хол ја пронашла Гудмановата ќерка во тоалетот.
Лиса Ларсон
Биографија
Ларсон е родена во 1931 година во Харлунда, Шведска и студирала на Колеџот за занаети и дизајн во Гетеборг помеѓу 1949 и 1954 година. Потоа била вработена во Густавсберг кај уметничкиот директор Стиг Линдберг. Ларсон го напуштила Густавсберг во 1980 година за да работи хонорарно во голем број шведски компании, вклучувајќи ги Дука, Кооператива Фарбундет и Оленс. Во 1992 година, Ларсон го основала керамичкото студио Густавсберг со неколку нејзини поранешни колеги. Студиото продолжува да произведува нови дизајни, а производството од мали размери сè уште се одвива.
Шехзаде Бајазит (син на Сулејман I)
По погубувањето на неговиот полубрат Шехзаде Мустафа (кој бил очигледен наследник на османлискиот престол) во 1553 година, Бајазит станал популарен наследник меѓу армијата. Во текот на педесеттите години, кога Сулејман веќе бил во своите 60-ти, станало очигледно долготрајното натпреварување за престолот помеѓу Бајазит и неговиот брат Селим. Бајазит паднал во немилост кај неговиот татко, кој се налутил за непослушноста на Бајазит што произлегла од овие години, наспроти Селим (кој на крајот станал султан). Откако бил поразен во битка кај Конија во 1559 година од страна на Селим и Мехмед-паша Соколовиќ (со помош на армијата на султанот), тој побегнал во соседното Сафавидско Царство, каде раскошно го примил Тахмасп I. Сепак, во 1561 година по континуираното инсистирање на султанот во текот на егзилот на неговиот син, и по неколку големи исплати, персискиот шах дозволил Бајазит да биде погубен од агентите на неговиот татко.
Позадина
Како судско правило, принцот бил назначен да управува со покраината за да се стекне со административно искуство. Бајазит станал гувернер на Ќутахија. Меѓутоа, за време на 12-тата кампања на неговиот татко до Нахчиван (дел од современ Азербејџан) во 1553 година, тој бил назначен да управува во Одрин (османлиската престолнина на Румелија, која ги вклучувала европските територии на Отоманското Царство) во отсуство на неговиот татко. За време на кампањата, Мустафа, најстариот син на Сулејман и наследник на престолот, бил погубен по наредба на султанот. Веста за погубувањето предизвикала немири во сите делови на царството, а самиот Мустафа бил погубен поради наводниот бунт против Сулејман по кое во Румелија започнало востание. Иако востанието било задушено од везирот, Сулејман се сомневал дека неговиот син Бајазит намерно бавно реагирал на востанието.
418 Алеманија
418 Алеманија — астероид од главниот појас откриен од страна на Макс Волф на 7 септември 1896 во Хајделберг. Астероидот има пречник од 34 км достатно високо албедо.
Кеплер-69
Номенклатура и историја
Планетарните кандидати кои се дел од ѕвездите цел на мисијата Кеплер се означуваат со ознаките „.01“, „.02“, „.03“ итн.. по името на ѕвездата, по редослед на забележување. Ако планетарните кандидати се забележани едновремено, подредувањето следи по редоследот на орбиталните периоди од најкусиот кон најдолгиот орбитален период. Следејќи ги овие правила, биле забележани два планетарни кандидати, кои се именувани соодветно со ознаките b и c.
Док Холидеј
Верувања
Се верува (со многу слаб доказ) дека Холидеј е вмешан во убиството во август 1881 на „Стариот“ Клентон (татко им на Ајк и Били Клентон) и четворица други каубои во кањон 160км од Тумбстоун, додека каубоите терале добиток од Мексико. Меѓутоа, смртта на Клентон во таканаречениот Масакр во кањонот Гвадалупе може исто така што бил (и најчесто се претпоставува дека е) убиство од одмазда од страна на мексикански сточари кои биле мета на ограбувачи (можеби не истите луѓе кои ги убиле подоцна). Некои сметаат дека бастунот на Холидеј на денот на пресметката кај О.К.Корал (што го сменил со Вирџил за сачмарка), е доказот дека Холидеј бил ранет, можеби за време на убиството на „Стариот“ Клентон два месеца претходно. Сепак, познато е дека Холидеј носел бастун и порано во 1877, бидејќи во таа година е уапсен зошто го искористил во тепачка со друг коцкар. Во таа прилика, Холидеј наводно бил ранет од пиштол, но нема доказ дека бил ранет во есента 1881. Всушност употребата е типична; Холидеј бил физички изнемоштен во своите повозрасни години. Една од подобрите приказни за Холидеј можеби и не се случила (иако приказната е опишана во најмалку еден филм). Според биографијата на Стјуарт Лејк за Вајат Ерп, Wyatt Earp: Frontier Marshal, Холидеј се степал со уште еден коцкар (Ед Бејли) во Форт Грифин и го избодел до смрт откако човекот повлекол пиштол на Холидеј. Фатен од законот и соочен со линч, Холидеј бил спасен од Нослата Кејт, која набавила коњи, запалила зграда како диверзија, и му вперила пиштол на шерифот за да дозволи да избегаат со Холидеј. Проблемот со оваа приказна е дека нема докази за такво убиство (или за Бејли, човекот кој наводно го убил). Подоцна, Нослата Кејт, кон крајот на нејзиниот живот во 1940 (откако биографијата на Лејк за Ерп се појавила во 1931), експлицитно негирала дека приказната е точна и се смеела на идејата како таа држи пиштол на шериф.
Популарна култура
•Џејсон Робардс во Hour of the Gun, продолжение во 1967 на филмот од 1957, со Џејмс Гарнер како Ерп. Ова е прв филм каде се спомнува одмаздата; both двата филма се режирани од Џон Старџс.
•Ренди Квејд во Purgatory, Тв филм од 1999 за мртви одметници во град помеѓу Рајот и Пеколот.
Паломарска опсерваторија
Паломарска опсерваторија Palomar Observatory — астрономска опсерваторија во приватна сопственост, сместена во округот Сан Диего во Калифорнија, САД. Местото се наоѓа 145 км југоисточно од Лос Анџелес, во Паломарските Планини. Со неа работи Калифорнискиот технолошки институт (Калтех) во Пасадена и нејзините истражни соработници како Лабораторијата за реактивен погон (JPL) и универзитетот „Корнел“.
Киригами
Оригами архитектура
Основниот принцип на оваа техника е фигурите да се изработуваат од едно парче хартија, со превиткување, сечење и понекогаш со лепење. За разлика од монкирија, каде што хартија прво се превиткува па потоа се сече, овде секоја конструкција прво внимателно се исцртува (проектира), а потоа формите се сечат, се бигуваат (со остар предмет се прави линија по која ќе се превиткува хартијата) и на крајот се превиткуваат. Кога готовиот кригами ќе се склопи засечените делови се превиткуваат конвексно или конкавно, во зависност од тоа дали се биговите со лица или наличја. На овој начин се добиваат различни фигури, од геометриски форми, преку фигури на растенија и животни до сложени реплики на различни архитектонски споменици. Конструкцијата мора совршено да се склопи и да се добие форма на честитка. Наједноставно е да се направат конструкции кои се отвораат под агол од 90 степени, но постојат и посложени, чии фигури се појавуваат само кога честитките се отвораат за 180 или 360 степени. Постојат и такви конструкции кои не се затвораат.
Инч
Примена на инчот
Дури и во земјите каде се користи метрички систем, инчот може да важи за: иако фактичката димензија на највеќето од овие производи се искажува во милиметри.
Црква „Св. Константин и Елена“ - Скилич
Историја
Ова е новата црква на селото, а стариот гробишен храм е „Св. Никола“. Претставува трикорабна базилика со нартекс на запад и три полукружни конхи на исток. Долг е 26, а широк 14 м. Средниот кораб е повисок и поширок (8 м). Голем дел од внатрешноста има живописана.
Павао Ритер Витезовиќ
Книжевна дејност
Управувајќи со печатницата, обрнал внимание и на популарната книжевност наменета за народот. Издавал календари и прирачници со совети во стихови за животот и работата засновани врз суеверие и предрасуди. На календарите потсетува и една друга негова книга наменета за народот, „Сибила“.
Сојузници во Првата светска војна
Американското објавување на војна на Германија на 6 април 1917 година било поради прекршувањето на својата неутралност преку напаѓање на меѓународните бродови и Цимермановата телеграма испратена на Мексико. САД објавил војна на Австроунгарија во декември 1917 година. САД влегле во војната како „придружна сила“, а не како формален сојузник на Франција и Обединетото Кралство, со цел да се избегне „странско мешање“ во војната. Иако Отоманското Царство и Бугарија ги прекинале односите со САД, тие не си објавиле војна еден на друг.
Доминионите и Крунисните колонии на Британија дале голем придонес за воените напори на сојузничките, но немале независни надворешни политики во Првата светска војна со Британскиот воен кабинет кој вршел оперативна контрола на силите на царството. Владите на Доминионите го контролирале регрутирањето. Од почетокот на 1917 година, Воениот кабинет бил заменет со царскиот кабинет, каде што имале застапеност Доминионите.
Светско првенство во атлетика 2011 – Жени 100 метри
100 метри за жени на Светско првенство во атлетика 2011 се одржаа на стадионот Тегу на 27, 28 и 29 август.
Пори
Пори (Björneborg, Arctopolis) — град и општина на западниот брег на Финска. Градот се наоѓа приближно 10 километри од Ботнискиот Залив, на естуарот на реката Кокеменјоки. Пори бил основан во 1558 година од кнезот Јуан кој подоцна станал крал Јуан III Шведски.
Глорија (Вивалди)
RV 589 Gloria е една од најпознатите композиции меѓу светите дела на Вивалди. Веројатно е напишано во исто време со RV 588 во 1715 година.
Вовед
Како и во другите хорски дела, композиторот Вивалди напишал многу introduzioni (воведни мотети) кои требало да бидат изведени пред самата Глорија. Постојат четири introduzioni за овие Glorias: Cur Sagittas (RV 637), Jubilate, o amoeni cori (RV 639) (чиј последен став е композициски врзан со првиот потег на RV 588), „Лонг Мала, Умбра, Терори“ (RV 640) и „Остро Пикта“ (RV 642).
RV 588
Помалку познатиот од двете сочувани Глории, RV 588 најверојатно е компониран за време на вработувањето на Вивалди во Pio Ospedale della Pietà, познат по својот истакнат хорски ансамбл. Првиот став е проткаен со последната арија на RV 639, како што е објаснето погоре. Датумот на композиција помеѓу оваа Gloria и RV 589 сè уште е спорен, но и двата покажуваат композициска инспирација еден од друг.
Ставови
Господи Боже, Јагне Божјо (Алто, Хор)
Кој седи од десната страна на Таткото (Мецо сопрано)
Список на државни водачи во 157 година
Ова е список на државни водачи во 57 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Раководители на Македонската револуционерна организација
Раководителите на Македонската револуционерна организација како дејци на една конспиративна организација, дејствувале во една средина која ја разбирале и тоа со малку зборови, вклучени повеќе како во некоја деловна работа. На нивните собранија немале навика, ниту традиција да излегуваат да зборуваат пред собранието или јавно, со говори или излагања, за делото. Раководителите држеле говори, но не ги усвоиле ставовите дека треба да бидат трибуни кои ќе го завладеаат аудиториумот. Тие немале дури ни изгледи на оратори, кои ќе и се допаднат на публиката, тие немале искуство да му ја дадат на говорот онаа форма, која ќе имала достапност до публиката со цел таа да биде придобиена. Раководителите на Организацијата зборувале со срцето. Кај нив говорите имале дејствувачки карактер и тон.
Стеблото на Хавор
Кражба
Околу една година по кражбата, од копијата во Историскиот музеј е направена копија од торкот. , таа втора копија е изложена во музејот Готланд заедно со бронзените предмети од складиштето.